Denny Rehberg

Dennis Ray Rehberg (født 1955) er en amerikansk politiker. Han var Montanas eneste medlem i Representantenes hus i Kongressen fra 2001 til 2013. Han tilhørte Det republikanske parti.

Han vokste opp ved Billings, der faren og onkelen drev ranch, som fjerde generasjon i Rehberg-slekten, mens moren drev restaurant.Denny Rehbergs biografi. Hjemmeside, Kongressen. Arkivert side, besøkt 30. april 2023.Minneord om Jack Dennis Rehberg. Smith Funeral Chapels, Billings. Besøkt 30. april 2023.The History of Rehberg Ranch. Rehberg Ranch’ nettsted. Besøkt 30. april 2023. Han gikk college og ble, som sin far før ham, politisk aktiv i Montana. Han har også drevet familiens ranch med 600 storfe og senere 600 kashmirgeiter.

Rehberg var viseguvernør i Montana fra 1991 til 1997. I 1996 stilte han til valg til Senatet, men tapte mot sittende senator Max Baucus. Da Rick Hill gav seg som medlem av Representantenes hus ved valget i 2000, ble Rehberg valgt til å etterfølge ham. Han ble gjenvalgt fem ganger med stort flertall.

I 2012 stilte han i stedet som republikanernes kandidat til Senatet, der han utfordret den sittende senatoren, demokraten Jon Tester. Valget i Montana kunne ha avgjort hvilket parti som hadde flertallet i Senatet, og meningsmålingene spådde at valget ble jevnt, men Rehberg endte med å tape.Montana Senate - Rehberg vs. Tester, RealClearPolitics. Besøkt 30. april 2023.

Rehberg vurderte å stille som kandidat til Representantenes hus igjen i 2014, men lot det være.

 Referanser 

 Eksterne lenker 



Kategori:Kongressrepresentanter fra Montana
Kategori:Personer fra Billings